III 



Larverne er i de fleste Tilfælde glatte, men der 

 gives ogsaa Former med stærkt haarede Larver. Hos 

 nogle mangler det 1ste Par eller de 2 første Par Bugfød- 

 der. Forvandlingen foregaar for de haarede Larvers Ved- 

 kommende i et Spind, for de glattes i Jorden i en Hule, 

 hvis Vægge bestaar af sammenlimede Jord- og Sandpar- 

 tikler*). 



Pupperne er i det følgende beskrevne efter hvad 

 der foreligger i Litteraturen om dem. Det er navnlig de 

 paa Cremaster værende Torne og Børster, der giver gode 

 Kendemærker. Desværre har det vist sig, at mange af de 

 foreliggende Beskrivelser ikke er rigtige, men hvor det 

 har været muligt at kontrolere Angivelserne, er dette gjort, 

 og en Del Afbildninger efter det nyeste Arbejde paa dette 

 Omraade (nemlig af P. Hav er horst) er gengivne. At 

 der alligevel vil kunne findes fejlagtige Angivelser i det 

 Følgende, er højst sandsynligt. 



Den nedenstaaende Tabel til Bestemmelse af de i 

 Danmark forekommende Slægter er udarbejdet (hoved- 

 sagelig efter Lederer) kun med de danske Arter for 

 Øje, saaledes at man vil kunne træffe paa Karakterer, der 

 ikke er almengyldige for Slægten, men kun for Slægtens 

 danske Arter. Dette er gjort af praktiske Hensyn for at 

 lette Bestemmelserne. Som det vil ses, deles Slægterne 

 i 3 Hovedafdelinger eftersom Øjnene er haarede, rand- 

 haarede eller nøgne. Man vil erindre, at denne Karakter f. Ex. 

 for Dagsværmernes Vedkommende ikke benyttes som 

 Slægtskarakter, idet man f. Ex. under Slægten Lycæna fin- 

 der saa vel Arter med nøgne som med haarede Øjne. Dette 

 nævnes som Exempel paa, hvor inkonsekvent i Virkelig- 

 heden Systematiken paa dette Omraade er. Slægtsbegræns- 

 ningen er i Hovedsagen den, som findes i Strøm's „Dan- 

 marks Storsommerfugle". Nogle enkelte Navne er ændrede 

 i Overensstemmelse med Staudinger's og Rebel's 

 Katalog, som dog ikke overalt er fulgt med Hensyn til 

 Slægts- og Artsbegrænsningen. 



•) I flere Tilfælde har det vist sig, at de i 2det Hefte i „Oversigt over 

 Larverne* givne Beskrivelser ikke er i Overensstemmelse med de 

 nyeste Meddelelser i Litteraturen, som findes under Arternes Beskri- 

 velse i dette Hefte. 



